26/02/2010 | Administración LocalMunicipal
O Pino
Aprobación definitiva da Ordenanza reguladora da taxa por aproveitamento especial do dominio público local

ANUNCIO Aprobada definitivamente a ordenanza fiscal reguladora da taxa por aproveitamento especial do dominio público local a favor de empresas explotadoras de servizos de suministros de interese xeral, dase publicidade ao contido íntegro da mesma: “ORDENANZA FISCAL REGULADORA DA TAXA POR APROVEITAMENTO ESPECIAL DO DOMINIO PÚBLICO LOCAL A FAVOR DE EMPRESAS EXPLOTADORAS DE SERVIZOS DE SUMINISTROS DE INTERÉS XERAL Art.1.–FUNDAMENTO E NATUREZA. Ao amparo do previsto nos arts 57, 20 e 24.1 do TRLHL aprobado por RDLexislativo 2/2004 de 5 de marzo regúlase a taxa por utilización privativa ou aproveitamento especial constituidos no solo, subsolo e voo das vías públicas municipais, a favor de empresas explotadoras de servizos de suministros que resulten de interese xeral ou afecten á xeneralidade ou a unha parte importante do vecindario que se rexerá pola presente ordenanza fiscal Art.2.–FEITO IMPOÑIBLE. Constitúe o feito impoñible da taxa o disfrute da utilización privativa ou os aproveitamentos especiais constituidos no solo, subsolo e voo das vías públicas municipais a favor de empresas ou entidades que utilizan o dominio público para prestar os servizos de suministros que resulten de interese xeral ou afecten a xeneralidade ou unha parte importante do vecindario. O aproveitamento especial do dominio público producirase sempre que para a prestación do servizo de suministro deban ser utilizadas antenas, instalacións ou redes que materialmente ocupan o solo, subsolo e voo das vías públicas municipais con independencia de quen sexa o titular de aquelas. En particular comprenderanse entre os servizos referidos nos apartados anteriores, os suministros de auga, gas electricidade, telefonía fixa, telefonía móvil e outros medios de comunicación que se presten, total ou parcialmente a través de redes e antenas fixas que ocupan o dominio público municipal. O pago da taxa regulada nesta ordenanza supón a exclusión expresa da exacción doutras taxas derivadas da utilización privativa ou aproveitamento especial constituido no solo, subsolo e voo das vías públicas municipais necesarias para a prestación dos servizos de suministros de interese xeral. Art.3.–SUXEITOS PASIVOS. Son suxeitos pasivos as empresas ou entidades explotadoras de servizos de suministro que resulten de interese xeral ou afecten a xeneralidade ou a unha parte importante do vecindario tales como os de abastecemento de auga, suministro de gas, electricidade, telefonía fixa ou móvil e outros análogos así como tamén as empresas que explotan a rede de comunicación mediante sistemas de fibra óptica, televisión por cable ou calquera outra técnica, independientemente do seu carácter público ou privado. A estos efectos inclúese entre as empresas explotadoras de ditos servizos as empresas distribuidoras e comercializadoras dos mesmos Teñen a consideración de suxeitos pasivos as empresas ou entidades explotadoras as que se refire o apartado anterior, tanto se son titulares das correspondentes redes a través das cuales se efectúen os suministros como si, non sendo titulares de ditas redes o son dos dereitos de uso, acceso e interconexión ás mesmas. Tamén serán suxeitos pasivos da taxa as empresas e entidades públicas ou privadas que presten servizos ou exploten unha rede de comunicación no mercado, conforme o previsto nos arts 6 e concordantes da Lei 32/2003 de 3 de novembro xeral das telecomunicacións. As empresas titulares das redes físicas, as cales non lles resulte aplicable o que se prevé nos apartados anteriores están suxeitas a taxa por ocupación do solo, o subsolo e voo da vía pública regulada na ordenanza fiscal correspondente. Art.4.–SUCESORES E RESPONSABLES. As obrigas tributarias pendentes das sociedade e entidades con personalidade xurídica disoltas e liquidadas transmitiranse aos socios, copartícipes e cotitulares que quedarán obrigados solidariamente ata os límites seguintes: a) Cando non exista limitación de responsabilidade patrimonial a contía íntegra das débedas pendentes. b) Cando legalmente se teña limitado a responsabilidade o valor da cota de liquidación que lles corresponda. Poderán transmitirse as débedas devengadas na data de extinción da personalidade xurídica da sociedade ou entidade aínda que non estean liquidadas. As obrigas tributarias pendentes das sociedades mercantis, en supostos de extinción ou disolución sen liquidación, transmitiranse ás persoas ou entidades que sucedan, ou sexan beneficiarios da operación. As obrigas tributarias pendentes das fundacións, ou entidades as que se refire o art.35.4 da LXT en caso de disolución das mesmas, transmitiranse aos destinatarios dos bens e dereitos das fundacións ou aos partícipes ou cotitulares de ditas entidades. As sancións que procedan polas infraccións cometidas polas sociedades e entidades as cales se refiren os apartados anteriores esixiranse aos sucesores de aquelas, ata o límite do valor da cota de liquidación que lles corresponda. Responderán solidariamente da débeda tributaria as persoas ou entidades seguintes: a) As que sexan causantes o colaboren activamente na realización dunha infracción tributaria. A súa responsabilidade exténdese á sanción. b) Os partícipes ou cotitulares das entidades as que se refire o art.35.4 da Lei Xeral Tributaria en proporción as súas respectivas participacións. c) Os que sucendan por calquera concepto na titularidade de explotacións económicas polas obrigas tributarias contraídas polo anterior titular e derivadas so seu exercicio. Exceptúanse de responsabilidade as adquisicións efectuadas nun procedemento concursal. Responderán subsidiriamente da débeda tributaria a) Os administradores de feito ou de dereito das persoas xurídicas que non tivesen realizado os actos necesarios da súa incumbencia para o cumprimento das obrigas tributarias ata os límites seguintes: * Cando se teñan cometido infraccións tributarias responderán da débeda tributaria pendente e das sancións. * Nos supostos de cese das actividades polas obrigas tributarias devengadas que se atopen pendentes na data de cese, sempre que non tivesen feito o necesario para o seu pago ou tivesen tomado medidas causantes da falla de pago b) Os integrantes da administración concursal e os liquidadores de sociedades e entidades que non tivesen realizado as xestións necesarias para o cumprimento das obrigas tributarias devengadas con anterioridade. A responsabilidade esixirase en todo caso nos termos e de acordo co procedemento previsto na Lei Xeral Tributaria. ART.5.–SERVIZO DE TELEFONÍA MÓVIL. BASE IMPOÑIBLE E COTA TRIBUTARIA. Para determinar a contía da taxa pola utilización privativa ou aproveitamento especial do dominio público municipal, por parte dos servizos de telefonía móvil que precisan utilizar a rede de telefonía fixa instalada neste municipio aplicarán as seguintes fórmulas de cálculo: A) BASE IMPOÑIBLE. A base impoñible deducida da estimación do aproveitamento especial do dominio público polo servizo de telefonía móvil calcúlase. BI =Cmf* Nt + (NH* Cmm) Sendo: Cmf = consumo telefónico medio estimado en liñas de telefonía fixa por chamadas procedentes de teléfonos móviles. O seu importe para o exercicio 2010 é de 58,9 €/ano. Nt = N.º de teléfonos fixos instalados no municipio no ano 2008 que é de1.385. NH = 95% do número de habitantes empadronados no municipio no 2008 que é de 4.543. Cmm = Consumo medio telefónico estimado por teléfono móvil por chamadas de móvil a móvil. O seu importe para 2010 é de 279,1 €/ano. B) COTA BÁSICA. A cota básica global determinarase aplicando o 1,4 por 100 á base impoñible QB = 1,4% s/BI Cota tributaria/operador = CE * QB Sendo: CE = Coeficiente atribuíble a cada operador segundo a súa cota de participación no mercado incluíndo as modalidades de pospago e prepago. O valor da cota básica (QB) para 2010 é de 18.893,0 € c) Imputación por operador. Para 2010 o valor de CE e a cota trimestral a satisfacer por cada operador son os seguintes: As cotas trimestrais a satisfacer polos operadores relacionados son a cuarta parte do importe que resulta de aplicar o coeficiente CE á cota básica establecida no apartado b) deste artigo. A efectos de determinar o coeficiente CE os suxeitos pasivos poderán probar ante o Concello que o coeficiente real de participación no exercicio anterior ao do devengo da taxa ten sido inferior. Neste caso as autoliquidacións trimestrais axustaranse aplicando o coeficiente acreditado polo obligado tributario. ART.6.–OUTROS SERVIZOS DIFERENTES DA TELEFONÍA. BASE IMPOÑIBLE E CUOTA TRIBUTARIA.1.–Cando o suxeito pasivo sexa titular da rede que ocupa o solo, subsolo e voo das vías públicas mediante a cal se produce o disfrute do aproveitamento especial do dominio público local, a base impoñible está constituida pola cifra de ingresos brutos procedentes da facturación que obteñan anualmente no termo municipal as empresas ou entidades sinaladas no art.3 desta ordenanza.2.–Cando para o disfrute do aproveitamento especial a que se refire o apartado anterior, o suxeito pasivo teña utilizado redes alleas, a base impoñible da taxa está constituida pola cifra de ingresos brutos obtidos anualmente no termo municipal minorada nas cantidades que deba abonar ao titular da rede, polo uso da mesma.3.–Aos efectos dos apartados anteriores, teñen a consideración de ingresos brutos procedentes da facturación aqueles que sendo imputables a cada entidade, teñan sido obtidos pola mesma como contraprestación polos servizos prestados neste termo municipal, en desenvolvemento da actividade ordinaria; só se excluirán os ingresos orixinados por feitos ou actividades extraordinarias. A título enunciativo teñen a consideración de ingresos brutos as facturacións polos conceptos seguintes: a) suministros ou servizos de interés xeral, propios da actividade da empresa que corresponden a consumos dos abonados efectuados no municipio. b) servizos prestados aos consumidores necesarios para a recepción do suministro ou servizo de interese xeral propio do obxecto da empresa, incluíndo os enlaces na rede, posta en marcha, conservación, modificación, conexión, desconexión e sustitución dos contadores ou instalacións propiedade da empresa. c) Alugueres, cánones ou dereitos de interconexión percibidos de outras empresas suministradoras de servizos que utilicen a rede da entidade que ten a condición de suxeito pasivo. d) Alugueres que deben pagar os consumidores polo uso dos contadores ou outros medios utilizados na prestación do suministro ou servizo. e) Outros ingresos que se facturen polos servizo resultantes da actividade propia das empresa suministradoras.4.–Non se incluirán entre os ingresos brutos, a estos efectos, os impostos indirectos que gravan os servizos prestados nin as partidas ou cantidades cobradas por conta de terceiros que non constitúan un ingreso propio da entidade que é suxeito pasivo da taxa.5.–Non teñen a consideración de ingresos brutos os procedentes da facturación dos conceptos seguintes: * As subvencións de explotación ou de capital que as empresas podan recibir. * Ss indemnizacións esixidas por danos e prexuizos a menos que sexan compensación ou contraprestación por cantidades non cobradas que se deban incluír nos ingresos brutos definidos no apartado 3. * Os ingresos financieiros, como intereses, dividendos e calesquera outros de natureza análoga. * Os traballos realizados pola empresa para o seu inmovilizado * As cantidades procedentes de enaxenacións de bens e dereitos que forman parte do seu patrimonio.6.–As taxas reguladas nesta ordenanza esixibles ás empresas ou entidades sinaladas no art.3 desta ordenanza, son compatibles con outras taxas establecidas, ou que poda establecer o Concello, pola prestación de servizos ou realización de actividades de competencia local, das que as mencionadas empresas sexan suxeitos pasivos.7.–A contía da taxa determínase aplicando o 1,5% á base impoñible definida neste artigo. ART.7.–PERÍODO IMPOSITIVO E DEVENGO DA TAXA.1.–O período impositivo coincide co ano natural agás os supostos de inicio ou cese na utilización ou aproveitamento especial do dominio público local necesario para a prestación do suministro ou servizo, casos en que procederá aplicar o prorrateo trimestral, conforme as seguintes reglas: a) Nos supostos de altas por inicio de actividade liquidarase a cota correspondente aos trimestres que restan para finalizar o exercicio incluíndo o trimestre no que teña lugar a alta. b) No caso de baixas por cese de actividade liquidarase a cota que corresponda aos trimestres transcorridos dende o inicio do exercicio, incluíndo aquel en que se orixina o cese.2.–A obriga de pago da taxa regulada nesta ordenanza nace nos momentos seguintes: a) Cando se trata de concesións ou autorizacións de novos aproveitamentos, no momento de solicitar a licencia correspondente. b) Cando o disfrute do aproveitamento especial a que se refire o art.1 desta ordenanza non requira licencia ou autorización, dende o momento en que se teña iniciado o citado aproveitamento. A tal efecto enténdese que ten comezado o aproveitamento especial cando se inicia a prestación de servizos aos usuarios que o soliciten.3.–Cando os aproveitamentos especiais do solo, subsolo e voo das vías públicas se prolongan durante varios exercicios, o devengo da taxa terá lugar o 1 de xaneiro de cada ano e o período impositivo comprenderá o ano natural. ART.8.–RÉXIME DE DECLARACIÓN E DE INGRESO. SERVIZOS DE TELEFONÍA MÓVIL.1.–As empresas operadoras de servizos de telefonía móvil relacionadas no art.5 desta ordenanza deberán presentar a autoliquidación e efectuar o ingreso da carta parte resultante do que establece dito artigo nos meses de abril, xullo, outubro e decembro.2.–Outras empresas prestadoras de servizos de telefonía móvil presentarán a súa declaración en base aos parámetros establecidos no art 5 e tendo en conta o período de prestación efectiva dos servizos durante o ano 2010.3.–Unha vez concluído o exercio 2010 os suxeitos pasivos que probaran, en base de datos oficiais que a súa participación neste período tivera diferido da porcentaxe aplicado a efectos do cómputo da taxa regulada na presente ordenanza, poderán solicitar a regularización procedente. ART.9.–RÉXIME DE DECLARACIÓN E INGRESO. OUTROS SERVIZOS.1.–Respecto aos servizos de suministro regulados no art.6º desta ordenanza establécese o réxime de autoliquidación para cada tipo de suministro, que terá periodicidade trimestral e comprenderá a totalidade dos ingresos brutos facturados no trimestre natural ao que se refira. O cese na prestación de calquera suministro ou servizo de interese xeral comporta a obriga de facer constar esta circunstancia na autoliquidación do trimestre correspondente así como da data de finalización.2.–Poderase presentar a declaración final no derradeiro día do mes seguinte o no inmediato hábil posterior a cada trimestre natural. Presentarase no Concello unha autoliquidación para cada tipo de suministro efectuado no termo municipal, especificando o volume de ingresos percibidos por cada un dos grupos integrantes da base impoñible, según detalle do art.6.3 desta ordenanza. A especificación referida ao concepto previsto na letra c) do mencionado artigo, incluirá a identificación da empresa ou empresas suministradoras de servizos as que se teña facturado cantidades en concepto de peaxe. A contía total de ingresos declarados polos suministros a que se refire o apartado a) do mencionado art.6.3 non poderá ser inferior á suma dos consumos rexistrados en contadores, ou outros instrumentos de medida, instalados neste municipio 3.–As empresas que utilicen redes alleas deberán acreditar a cantidade satisfeita aos titulares das redes co fin de xustificar a minoración de ingresos a que se refire ao art.6.2 da presente ordenanza. Esta acreditación acompañarase da identificación da empresa ou entidade propietaria da rede utilizada.4.–Expedirase un documento de ingreso para o interesado que lle permitirá satisfacer a cota nos lugares e plazos de pago que se indiquen.5.–Por razóns de coste e eficacia, cando da declaración trimestral dos ingresos brutos se derive unha liquidación da cota inferior a 6 €, acumularase á seguinte. A presentación das autoliquidacións despois do prazo fixado no punto 2 deste artigo comportará a esixencia dos recargos de extemporaneidade, segundo o que se prevé no art.27 da LXT.6.–A empresa “TELEFÓNICA DE ESPAÑA SAU”, á cal cedeu TELEFÓNICA SA os diferentes títulos habilitantes relativos a servizos de telecomunicacións básicas en España, non deberá satisfacer a taxa porque o seu importe queda englobado na compensación do 1,9% dos ingresos brutos que satisface a este Concello. As restantes empresas do “GRUPO TELEFÓNICA” están suxeitas ao pago da taxa regulada nesta ordenanza. En particular TELEFÓNICA MÓVILES ESPAÑA SA está suxeita á taxa nos termos regulados no art.5 da presente ordenanza. ART.10.–INFRACCIÓNS E SANCIÓNS.1.–A falta de ingreso da débeda tributaria que resulta da autoliquidación correcta da taxa dentro dos prazos establecidos nesta ordenanza, constitúe infracción tributaria tipificada no art, 191 da LXT que se calificará e sancionará según dispón o mencionado artigo.2.–O resto de infraccións tributarias que se podan cometer nos procedementos de xestión, inspección e recadación desta taxa se tipificarán e sancionarán de acordo co que se prevé na LXT, no Regulamento xeral das actuacións e os procedementos de xestión e inspección tributarias, aprobado por RD 1065/2007 e na ordenanza xeral de xestión, inspeccióne recadación dos ingresos de dereito público municipais.3.–A falta de presentación de forma completa e correcta das declaracións e documentos necesarios para que se poda practicar la liquidación desta taxa constitúe unha infracción tributaria tipificada no art.192 da LXT que se calificará e sancionará segundo dispón o mencionado artigo. DISPOSICIÓN ADICIONAL 1.ª. ACTUALIZACIÓN DOS PARÁMETROS DO ART 5.º. As ordenanzas fiscais dos exercicios futuros poderán modificar o valor dos parámetros Cmf, Cmm, NH, Nt, NH si así procede. Se non se modifica a presente ordenanza continuarán sendo de aplicación os parámetros establecidos para o exercicio 2010. Se a presente ordenanza debe ser aplicada despois do 2010, as referencias a este ano, contidas nos arts 5 e 8 deben entenderse realizadas respecto a cada un dos exercicios en que se aplique a ordenanza. DISPOSICIÓN ADICIONAL 2.ª. MODIFICACIÓN DOS PRECEPTOS DA ORDENANZA E DAS REFERENCIAS QUE FAI A NORMATIVA VIXENTE, CON MOTIVO DA PROMULGACIÓN DAS NORMAS POSTERIORES. Os preceptos desta ordenanza fiscal que, por razóns sistemáticas reproduzan aspectos da lexislación vixente e outras normas de desenvolvemento e aquelas en que se fagan remisións a preceptos desta entenderase que son automáticamente modificados e/ou sustituidos no momento en que se produza a modificación dos preceptos legais e regulamentarios de que traen causa. DISPOSICIÓN FINAL. A presente ordenanza fiscal, rexerá dende o día 1 de xaneiro de 2010 e se manterá vixente ata a súa modificación ou derogación expresa”. O Pino, 15 de febreiro de 2010. O ALCALDE D. Manuel Taboada Vigo